CELEX: 62017CA0585
Language: sk
Date: 2019-11-14 00:00:00
Title: Vec C-585/17: Rozsudok Súdneho dvora (piata komora) zo 14. novembra 2019 (návrh na začatie prejudiciálneho konania, ktorý podal Verwaltungsgerichtshof – Rakúsko) – konania začaté na návrh Finanzamt Linz, Finanzamt Kirchdorf Perg Steyr (Návrh na začatie prejudiciálneho konania – Štátna pomoc – Zmena schválenej schémy pomoci – Článok 108 ods. 3 ZFEÚ – Notifikačná povinnosť – Zákaz vykonať opatrenia bez povolenia Európskej komisie – Nariadenie (ES) č. 651/2014 – Výnimka – Článok 58 ods. 1 – Časová pôsobnosť nariadenia – Článok 44 ods. 3 – Rozsah – Vnútroštátna právna úprava stanovujúca vzorec pre výpočet čiastočného vrátenia energetickej dane)

13.1.2020   
            
            
               SK
            
            
               Úradný vestník Európskej únie
            
            
               C 10/2
            
         
      Rozsudok Súdneho dvora (piata komora) zo 14. novembra 2019 (návrh na začatie prejudiciálneho konania, ktorý podal Verwaltungsgerichtshof – Rakúsko) – konania začaté na návrh Finanzamt Linz, Finanzamt Kirchdorf Perg Steyr
      (Vec C-585/17) (1)
      
      (Návrh na začatie prejudiciálneho konania - Štátna pomoc - Zmena schválenej schémy pomoci - Článok 108 ods. 3 ZFEÚ - Notifikačná povinnosť - Zákaz vykonať opatrenia bez povolenia Európskej komisie - Nariadenie (ES) č. 651/2014 - Výnimka - Článok 58 ods. 1 - Časová pôsobnosť nariadenia - Článok 44 ods. 3 - Rozsah - Vnútroštátna právna úprava stanovujúca vzorec pre výpočet čiastočného vrátenia energetickej dane)
      (2020/C 10/02)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Verwaltungsgerichtshof
      
         Účastníci konania pred vnútroštátnym súdom
      
      
         Žalobcovia: Finanzamt Linz, Finanzamt Kirchdorf Perg Steyr
      
         Žalovaná: Dilly’s Wellnesshotel GmbH
      
         za účasti: Dilly’s Wellnesshotel GmbH
      
         Výrok rozsudku
      
      
                  1.
               
               
                  Článok 108 ods. 3 ZFEÚ sa má vykladať v tom zmysle, že vnútroštátna právna úprava, ktorou sa mení schéma pomoci tým, že sa obmedzí okruh príjemcov tejto pomoci, v zásade podlieha notifikačnej povinnosti stanovenej v tomto ustanovení.
               
            
                  2.
               
               
                  Článok 58 ods. 1 nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 [ZFEÚ] sa má vykladať v tom zmysle, že pomoc poskytnutá pred nadobudnutím účinnosti uvedeného nariadenia na základe takej schémy pomoci, o akú ide v sporoch vo veciach samých, môže byť podľa toho istého nariadenia vyňatá z notifikačnej povinnosti stanovenej v článku 108 ods. 3 ZFEÚ.
               
            
                  3.
               
               
                  Článok 44 ods. 3 nariadenia č. 651/2014 sa má vykladať v tom zmysle, že taká schéma pomoci, o akú ide v sporoch vo veciach samých, podľa ktorej je suma energetickej dane, ktorá sa má vrátiť, výslovne určená vzorcom pre výpočet stanoveným vnútroštátnou právnou úpravou zavádzajúcou túto schému, je v súlade s týmto ustanovením.
               
            
         (1)  Ú. v. EÚ C 13, 15.1.2018.